கேள்வி: நீர் விளையாட்டு என்பது என்ன?
பதில்: நிலத்தில் விளையாடுவது போல் மக்கள் நீரிலும் விளையாடி மகிழ்ந்தனர். சங்ககாலத் தமிழர் கடல் நீரில் விளையாடிய பின் அவர்கள் ஆற்று நீரில் விளையாடி உடம்பிலுள்ள உப்புப் படிவைத் தூய்மை செய்துகொண்டனர். தீது நீங்க, கடல் ஆடியும்; மாசு போக, புனல் படிந்தும்; (பட்டினப்பாலை அடி 99-100) அலவன் ஆட்டல், ஓரை (விளையாட்டு), தைநீராடல், நீச்சல் நடனம், பண்ணை (விளையாட்டு), புணை விளையாட்டு, புனலாடல், மூழ்கல், வண்டற்பாவை முதலான விளையாட்டுகள் சங்ககாலத் தமிழர் நீரிலும், ஆற்றங்கரையிலும், கடற்கரையிலும் விளையாடப்பட்ட விளையாட்டுகள். பரிபாடல் நூலில் வைகை பற்றிய பாடல்கள் பரிபாடல் 6, 7, 10, 11, 12, 16, 20, 22 அனைத்தும் புனலாடல் விளையாட்டைப் பற்றியவை. இவற்றில் கூறப்பட்டுள்ள நீர் விளையாட்டுப் பொருள்கள் பல.